ky en kk ky ru ru ky ky ru ru ru bg ru ru ru en hbs_cyr ru ky hu ky ru ky ru ky ky ky ky ky ru ky ky ky ky tt ky ky ky ky tt ky ky ky ky ky ky ky ky ru ky bg ky ky ky ky ky ky ky ky ky ky ky ky ky ky ky ky ru ru
"Агым", 07.03.08 - 17-бет: Как, капчыкты!..•
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Мультипликатор, аниматор Изат Ибраимов менен маек
Өрнөктүү өнөр, бирок көрөңгөсү бош
- 2005-жылдагы төңкөрүштөн кийин "Гүл" деген мультфильмди теледен көп көрсөтүшөт. Аны ким ойлоп тапкан? Кантип тартып калдың?
- Садык Шер-Нияздын идеясынын негизинде тартылды.
- Канча убакытта тартып бүттүң?
- Төрт айда. Бирок, дайыма отурган жокмун. Мүмкүн дайыма отурсам, эртерек бүтмөк белем. Ушул мультфильм аркылуу күчүмдү сынап көрөйүн дедим. Анын сценарийи менен таанышып, элге канчалык деңгээлде жеткире алам деп, сынадым.
- Бул сенин тунгуч тарткан мультфильмиң экен, эл кандай кабыл алды?
- Жакшы ой-пикирлерин айтышты. "Гүлдү" тартып бүткөндөн кийин "Аршандын" Кожомкул жөнүндө мультфильмин да тарттык.
- "Аршандан" силерге сунуш түштү беле?
- Жок, өзүбүз ойлоп таап, мультфильмди жасап туруп, аларга алып барганбыз.
- Аларга кандай таасир берди?
- Аябай таң калышты.
- Андан кийин силерге сунуштар болдубу?
- Ооба, ЮНИСЕФ тарабынан телевидениеде күн сайын берилип аткан "Керемет көч" аттуу балдар көрсөтүүсүн тартууда сунуштар болгон. Бирок, биз макул болгон жокпуз.
- Себеби, режиссураны толук бизге бересиңер деген талаптарды койгонбуз. Ага макул болушпады. Бизге келип иштеп бергиле дешти, ага да макул болгон жокпуз. Антип, Россияга барып деле иштеп келсе болот.
- А Россияга неге барбайсыңар?
- Россияга, Түркияга деле барып келдим. Түркияда сегиз ай жүрдүм. Ушунча убактымды бекер эле текке кетирдим деп ойлойм. Себеби, ал жерге көнүү кыйын экен.
- Кыргызстанда анимация, мультипликация эмне үчүн өнүкпөй атат?
- Ал экономикага келип такалат. Кыргызстан өнүгүп-өсмөйүнчө анимация да өнүкпөйт. Мамлекет тарабынан киного, мультфильмге мынча сом, мынча бюджет бөлүндү деп айтышат. Бирок, ошол бөлүнгөн бюджет толугу менен берилбейт. Аз бөлүнүп калат. Соңку кездерде кинолорго атайын бюджет бөлүнүп, анча-мынча кино тартылып атат. Ал эми мультфильмге бөлүндү деп айтылганы менен ал тармакка жетелек. Кыргызстанда буга чейин Союздун убагында деле беш-алты мультфильм араң тартылчу. Ал кезде кол менен тартылгандыктан, кыйыныраак болчу. Азыр болсо, бардыгын компьютер менен жасаса болот. Учурда мультфильм тартууга таптакыр эле көңүл бурулбай калды. Манасты да мультфильм кылып тартса жакшы болмок, бул ой ар бир кыргыздын кыялында болуш керек. Кыргыздын маданияты, экономикасы өнүккөндө Манасты мультфильмге айландырып тартсам деген тилегим бар.
- Эмне үчүн кыргыздардын эски мультфильмдери экранга көп чыкпайт?
- Кыргыздын мультфильмдерине караганда чет мамлекеттердин мультфильмдерин көрүү жеңил. Көчөдөн орустардын, башка жактын мультфильмдерин сатып алып, DVD менен көрө алабыз. Ал эми кыргыздын мультфильмдерин телевидениеге да чыгарышпайт. Биз да сураганбыз, бирок, ага заявка жазыш керек, акча төлөш керек деген жоопторду алганбыз. Дискке чыгарышпаса да, телевидениеден ошол бирин-экин өзүбүздүн мультфильмдерди берип турушса, жакшы болмок.
- Азыр кайсы мамлекеттин мультфильмдери жогорку деңгээлде тартылууда?
- Жакында капысынан япондордун бир мультфильмин көрүп калдым. Манго жана анима стилинде тартылыптыр. Драматургиясы, атмосферасы, технологиясы жакшы экен. Буга чейин тартылган "Покемон" мультфильми кичинекей балдардын психологиясына терс таасирин тийгизерин жазып чыгышпадыбы. Негизи, мультфильм тартууда балдардын психологиясына ылайыкталышы керек. Андан тышкары француздардын мультфильминин деңгээли жогору.
Амиго менен Мачону баары тааныйт.
"Стриптиз" деген сөздү укканда көбү дароо жылаңач же жарым жылаңач жаш кыздарды элестетет. Жаш, кээ бир учурда анча деле жаш эмес жигиттер түнкү клуб, барларда эротикалык маанидеги бийлери менен шоу көрсөтүп жүргөнүн көптөр биле бербесе керек. Алардын арасында да өз жылдыздары, "ветерандары" жана "молодойлору" болот экен. Кыздарга караганда жигиттердин стриптизер болуусу татаал келерин Бишкектин стрип-барларынын биринде бийлеген Андрей менен маектешкенде билдим.
- Канча жашыңан бери стриптиз көрсөтөсүң?
- 20 жашымда Бишкекке окууга келип, дароо спорт-клубга кирип, машыга баштагам. Ал жерден Мачо деген стриптизер менен таанышып, чогуу бийлей баштаганбыз. Чет элдик меймандар мага Амиго деген ат коюп кетишкен, алардын тилинде "дос" дегенди билдирет. Амиго жана Мачо эл арасында кеңири таанымал ысымдар.
- Бир түндө канча табасың? Интим-кызмат өтөп көрдүң беле? Канча акча тапса болот экен?
- Бир түндө 1000 сомдон 1000 долларга чейин. Майрамдар, салтанаттар учурунда жумуш көп болуп, жакшы акча табабыз. Бирок катуу чарчап, күч-кубат топтогонго көп убакыт кетет. Анүстүнө, көбү кыздардын стриптизин заказ кылышат. Түнү иштеп, күндүзү уктап, туура эмес режимде жүрө берүү денсоолукка таасирин бербей койбойт.
Интим-сунуштар көп эле, бирок мен акча табуунун бул жолун өзүмө ыраа көрбөйм, кызыкпаймын дагы. Бааларын да билбейт экем…
- Бишкек боюнча канча стриптизер бала бар? Чет өлкөдө иштегенге сунуштар болду беле?
- Бул суроого так жооп бериш кыйын, мен билгенден сегиз бала дайыма иштешет. Күн алыс жаңы стриптизерлор да пайда болуп, кайта жоголуп да кетет. Чет өлкөгө чакыруулар болгон. Мисалы, Түркияга жаңы ачылган отелдерге бийчилерди көп издешет. Бирок, мен эмнегедир чыгынган жокмун. Окууга, андан тренажерго барып, бош убактым үйдө, жакындарым, досторум менен өтөт.
- Стриптизер үчүн жаш жана кыз же эркек болгондун мааниси барбы?
- Албетте! Биринчиден, кыздар эрте эле стриптизди таштап коюшат. Күйөөгө тийип, же башка жумушка 25тин тегерегинде эле качышат. Эркектер болсо 30-35 жашка чыкканга чейин деле иштей берет.
- Стриптизер болуп көп акча тапса болот, бирок моралдык канагат алуу үчүн жакшы кызматта иштегим келет. Буюрса, акырындап стриптизди таштап, жаңы ачылып жаткан түнкү клубга арт-менеджерликке орношууну болжоп жатам.
- Сулуулук салондоруна көп барасыңбы?
- Албетте, стриптизер үчүн сырткы келбет чоң мааниге ээ. Имидж деген имидж. Кийимде да мурда спорт стилинде жүрсөм, азыр классикага өтө баштадым. Мисалы, Москвадан келген "Тени" стриптизерлор тобу өздөрүн аябай карашат. Артынан чуркаган кыздары да көп.
Учурдан пайдаланып, Кыргызстан айымдарын 8-март майрамы менен чын жүрөгүмдөн куттуктап, ачык асман, чың денсоолук, бардык учурда колдоо көрсөткөн, өмүр бою колго көтөрүп, мээримдүү сөз айтып өтчү жан шерик каалайм! Ар дайым сулуу жана жаш бойдон кала бергиле!
Ушул сөздөрүн айтып, Андрей грим койчу бөлмөсүнө жөнөдү. Бираздан кийин шоу-программа башталып, күңүрт залдын түбүнөн, жай музыканын темпи менен басып, денесин бираз эле жапкан кийимчен Амиго сахнага чыкты…